খালিশপুর থানার ভারপ্রাপ্ত কর্মকর্তা (ওসি) সরদার মোশাররফ হোসেন বলেন, থানায় সাধারণ ডায়েরি করার পর ঘটনাটি নিয়ে তদন্ত করা হয়। এক পর্যায়ে দেখা যায়, নিখোঁজ হওয়ার আগে মুরাদের সঙ্গে ছিল তাসকিন। এ ঘটনা জানাজানি হলে তাসকিনের বাবা অপহরণ মামলা করেন। ওই মামলার তদন্ত করতে গিয়ে সোমবার সাইফুল গাজী নামের একজনকে আটক করা হয়। পরে তার স্বীকারোক্তি অনুযায়ী সকালে ওই ডোবা থেকে তাসকিনের লাশ উদ্ধার করা হয়। পরে খুলনা মেডিকেল কলেজ হাসপাতাল থেকে ময়নাতদন্ত শেষে লাশটি পরিবারের কাছে হস্তান্তর করা হয়েছে। ঘটনার পর থেকেই পলাতক রয়েছে মুরাদ। তাকে ধরতে পুলিশ সব ধরনের চেষ্টা অব্যাহত রেখেছে বলে জানান ওসি।